দ্বিতীয় কিস্তিঃ অবশেষে কঙ্গোর মাটিতে ২১ নভেম্বর, ২০১৬। সোমবার (আশা- নিরাশার দোলাচলে বাংলা হাউজ ত্যাগ) দক্ষিণ সুদানের জাতিসংঘ শান্তিরক্ষা মিশন (UNMISS) এবং ডেমোক্রাটিক রিপাবলিক অব কঙ্গোর শান্তিরক্ষা মিশন (MONUSCO) দুটোই জাতিসংঘের ডিপার্টমেন্ট অব পিস কিপিং (DPK) এর অধীন পরিচালিত হলেও দুটো মিশনই সম্পূর্ণ পৃথক। তবে পূর্বেই বলেছি, এ দুটিসহ মোট চারটি মিশনেরই পশ্চাৎভূমি হল উগান্ডার এনটেবে শহরে। এসব মিশনে কোন শান্তিরক্ষীর আগমন ঘটলে তাদের আত্মীকরণ শুরু হয় এনটেবের বেইজ ক্যাম্প থেকেই।